Barren Hills

Etter oppdagelsene i Dagmar von Wittgenstein sitt observatorium har gruppen fått nye spor i jakten på Etelka Herzen. De tror hun følger i Dagmars fotspor og leter etter plassen der meteoren han sporet og søkte etter. Den skal ifølge bøker og notater i observatoriet ha landet i et område som heter Barren Hills, et øde og myteomspunnet område helt øst på grensen mellom Reikland og Talabecland. Informasjon de plukket opp fra Etelkas hus i Grissenwald avslørte også at hun var på vei på en ekspedisjon til Barren Hills.

### Opp en stri elv

Veien fra Kemperbad til Barren Hills går først gjennom det ekstensive slusesystemet som løfter båter flere titalls meter opp over Reik-elven til den østgående Stir-elven.

Johann måtte bruke sine beste egenskaper som kaptein for River Queen for å føre båten opp elven, som er både smal og har kraftig motstrømmer.

På veien oppover passerer de to enorme megalitter, gamle steiner med runer, som er del av en beskyttende ring rundt Unterbaum-området satt opp av druider for lenge siden.

### Tvillingfossene

Kort tid etter kommer båten frem til nok et slående syn; Tvillingfossene. Her møter elven Narn Stir-eleven i et majestetisk dobbelt fossefall, mer enn 100 meter høyt. Ved toppen av et svært imponerende slusesystem ligger vertshuset De Brølende Fossene.

Her la gruppen båten sin til kai nedenfor elvene og møtte en lokal dame som kunne vise dem veien til Barren Hills, selv om hun ble blek og redd bare ved at plassen ble nevnt.

For å komme seg dit måtte de dra til landsbyen Unterbaum.

### Unterbaum

Unterbaum er en liten landsby, idyllisk og fredfull liten plass i skogen her ute i det som er et litt øde område. Landsbyen er et isolert lite og fredfullt samfunn, der nesten ingen kommer på besøk.

Her fikk de høre mer om Barren Hills fra landsbyens prest Corrobeth. Han forteller historien om meteoren, og om hvordan skapninger av Kaos kom ut av åsene i Barren Hills, akkompagnert av meteoren som var "spyttet ut av Kaos-månen". De gamle druidene i området bygget beskyttelsesringer rundt områdene der ting traff bakken fra oven, men det var ikke nok. Landet var forbannet i årevis, og rundt Djevelens Krater - der det største Kaos-klumpen landet. Her vokste det frem merkelige og unatyrlige vekster i årene som kom.

Landsbyboerne i Unterbaum frykter fremdeles det er ondskap som lurer i området, og unngår det fullstendig. De fraråder gruppen å dra dit, men kan også fortelle at et annet reisefølge dro dit noen dager i forveien.

Corrobeth tilbyr seg å følge dem dit i kanoene som brukes for å reise langs de grunne elvene så langt oppe på Narn.

### Djevelenes Krater

Fire dager reise senere kommer gruppen frem til Barren Hills og selve Djevelens Krater. På veien blir landskapet mer og mer skummelt og øde. Til slutt kom man frem til selve Djevelens Krater, og den store steinsirkelen plassert rundt. Man må gå siste stykket og Corrobeth finner en plass de kan slå leir ved en av steinene ved krateret, som er fylt med vann til en liten og skummel innsjø.

Fra Djevelens Krater ser Morrslieb alltid full ut, i motsetning til sin uregelmessige syklus ellers i verden.

Midt på natten blir eventyrerne våre oppsøkt av et spøkelse, som kommer flytende mot dem i et blått lys fra midten av innsjøen. Hun ber om hjelp og forteller at hun og en gruppe ekspedisjonsmedlemmer ble lurt av Dagmar von Wittgenstein og drept - nå vandrer de Barren Hills i deres død fordi de aldri fikk en skikkelig begravelse og er fanget av Kaos sine vinder i vandød tilværelse.

Hun forteller at Dagmar fikk dem til å finne metoroen, men at han endret seg fullstendig etter at han fant den. Hun trygler også gruppen om å finne meteoren, da den er en stor kilde til ondskap!

### Rotter og den døde ekspedisjonen

Spøkelset Brunhilde leder dem til en hule, der eventyrerne blir overrasket og angrepet av en gruppe rottemenn, som spør etter å få "steinen". Gruppen overvinner dem, men har helt siden denne gang hatt en følelse av å ha bli forfulgt av slike rotter på to bein.

Gruppen finner så en grotte der de hører lyden av skraping på andre siden av en kollapset vegg. De graver det vekk og finner restene av Dagmars ekspedisjon - nå i form av vandøde skjeletter som angriper, og takker mens de kollapser til støv og blir drept en etter en.

I hulen finner gruppen en viktig gjenstand: den siste av seks nøkler som åpner den hemmelige døren i Dagmars observatorium.

Sammen med Corrobeth gir gruppen Brunhilde en verdig begravelse, og hun kan endelig hvile for godt.

### Veien videre

Etter turen til skumle Barren Hills reiser gruppen tilbake til signaltårnet ved Reik-elven og ender opp i et blodig slag med Etelka Herzen, før de reiser til Wittgendorf.

* Les oppsummeringen: Wittgendorf og Wittgenstein-slottet